stanford-oval/wikipedia huggingface dataset:
היי! סיי! ג'אמפ
פעילויות הקבוצה > תוכניות אירוח

תוכניות אירוח בהם השתתפו חברי הלהקה:
Ya Ya Yah
(Bakushō Hyappun Terebi Heisei Families (爆笑100分テレビ!平成ファミリーズ (יאמאדה, נקאג'ימה ומורימוטו)
Hi! Hey! Say! (יאבו ויאוטומה)
(Jikuukan Sedai Batoru Shōwa x Heisei Sho wa Hey! Say! (時空間☆世代バトル 昭和×平成 SHOWはHey! Say! (יאמאדה, נקאג'ימה ומורימוטו)
(School Kakumei! (スクール革命! (יאמאדה, צ'ינן ויאוטומה)
(Shūmatsu YY JUMPing (週末YY JUMPing (יאבו ויאוטומה)
(Shōnen Club (ザ少年倶楽部 Za Shōnen Kurabu
Yan Yan Jump (ヤンヤンJUMP (יאבו ויאוטומה).
הפו"ם

הפו"ם (ראשי תיבות של הפעולות המיוחדות או הפלוגות המיוחדות) הייתה יחידה של "ההגנה" שהתקיימה במשך שלושה חודשים, החל מיוני 1939, לשם עריכת פעולות תגמול נגד ערביי ארץ ישראל ולפעולה נגד ממשלת המנדט.
בשנת 1939, לאחר פרסום הספר הלבן, נתעורר לחץ מצד פעילי ההגנה לפעול. היה זה כבר לאחר שמאורעות תרצ"ו-תרצ"ט החלו לדעוך ופלוגות השדה כבר פורקו. מטה ההגנה נענה לדרישות והקים את הפלוגות המיוחדות, הפו"ם, לצורך ביצוע פעולות אקטיביות. בראש היחידה עמד יצחק שדה, והיא הורכבה משלוש יחידות אזוריות: בחיפה, בפיקודו של לוי אברהמי, בתל אביב, בפיקודו של אליהו כהן (לימים האלוף אליהו בן חור) וצבי ספקטור, ובירושלים, בפיקודו של שלמה שמיר.
היחידה פורקה בספטמבר 1939, בעקבות דעיכת הטרור הערבי ופרוץ מלחמת העולם השנייה.
בין פעולות הפו"ם:
ב-8 ביוני 1939 הטמינו אנשי הפו"ם מוקש בספינת משטרה בריטית בשם "סינבאד 2", שעסקה בסיורים ללכידת אוניות מעפילים. כתוצאה מכך טבעה הספינה, מפקדה נהרג, וחמישה מאנשיה נפצעו.
בליל 13 ביוני 1939, כתגובה להריגת נהג הקטר מרדכי שכטמן על המסילה בין הכפר בלד א-שיח' לנשר, ועל הריגות נוספות של יהודים שקדמו להריגה זו, חטפה חוליה של הפו"ם 5 תושבים מאחד הבתים והרגה אותם מחוץ לכפר. הלוחמים יצאו לפעולה כשהם לובשים בגדים אזרחיים למען יידעו כי הפעולה בוצעה על ידי יהודים.
ב-15 ביוני 1939 ליד הכפר לוביה שבגליל, בדרך טבריה-נצרת, נהרג ביריות הנוטר בנימין קירשון מאפיקים. בתגובה יצאה ב-20 ביוני חוליה של הפו"ם מסג'רה, אחד מחבריה יגאל אלון (אז פייקוביץ'), וירתה לתוך בית בלוביה. מהירי נהרגו שלושה אנשים ונפצעו שלושה. במאמר המערכת בעיתון "דבר", שנכתב ללא ידיעת זהות התוקפים, נאמר: "פשע חדש אירע בכפר לוביה, פשע מבעית, המעיד כי מבצעיו איבדו את שארית ההבחנה ונסתלק מהם זיק אחרון של הרגש האנושי".
בעקבות פציעת שוטר יהודי, שרכבו עלה על מוקש ליד כפר חסידים, נערכה ב-28 ביולי פעולת תגמול בכפר ח'רבת סעסע (ליד רמת יוחנן), ובה פוצץ בית המוכתר מבלי לפגוע באזרחים.
הערות שוליים

↑  מרדכי שכטמן, נהג קטר, נרצח בחיפה, דבר, 28 במאי 1939
1 2  יהודה לפידות, פעולות תגובה ונקם של ההגנה, באתר "דעת"
↑  מ.ד., דבר היום, דבר, 22 ביוני 1939
↑  מ.ד., הטרור בארץ, דבר, 1 באוגוסט 1939
הסטת אסטרואידים

איור של משימת החלל ניסוי הסטת אסטרואיד כפול, שבמהלכו התנגשה חללית באסטרואיד כדי למדוד את השינוי במסלולו.
הסטת אסטרואידים היא פעולה שמשמשת למניעת אירועי התנגשות של אסטרואידים עם כדור הארץ.
המחקר בתחום כולל פיתוח שיטות שבאמצעותן ניתן להסיט גופים קרובי ארץ שנמצאים במסלול התנגשות פוטנציאלי עם כדור הארץ, כדי למנוע אירועי התנגשות הרסניים. פגיעה של אסטרואיד גדול מספיק בכדור הארץ עשויה לגרום לאסון טבע כמו צונאמי מסיבי או סופות אש מרובות, ולחסימת אור השמש על ידי כמויות גדולות של אבק וחלקיקים אחרים שיתמקמו בסטרטוספירה. התנגשות כזו שהתרחשה לפני 66 מיליון שנה, בין עצם ברוחב של כ-10 קילומטרים לבין כדור הארץ, יצרה את מכתש צ'יקשולוב וגרמה להכחדת הקרטיקון-פלאוגן, שהקהילה המדעית סבורה שבמהלכה נכחדו כל הדינוזאורים שאינם מעופפים.
תרשים המתאר את מיקומם של גופים קרובי הארץ הידועים, נכון לינואר 2018
תרשים המדגים את שכיחות האסטרואידים הקטנים (בקוטר של מטר עד 20 מטרים) שחדרו לאטמוספירה של כדור הארץ בין השנים 1994 ו-2013.
בעוד שהסיכויים להתנגשות חמורה בזמן הקרוב נמוכים, ניתן לומר כמעט בוודאות שהתנגשות כזו תתרחש בסופו של דבר אם לא יינקטו אמצעי הגנה מתאימים. אירועים אסטרונומיים כמו התנגשות שומייקר-לוי 9 בכוכב הלכת צדק ופגיעת מטאור בצ'ליאבינסק שברוסיה בשנת 2013 חידשו את עניין הציבור בפגיעות אסטרואידים. גם מספר העצמים הקרובים לכדור הארץ שהולך וגדל מלבה את ההתעניינות בתחום. הפופולריות של הסרט "אל תסתכלו למעלה" שיצא בשנת 2021 תרמה גם היא להעלאת המודעות לאפשרות להימנע מהתנגשות עם גופים קרובי ארץ.
בשנת 2016 הזהיר ואמר מדען של נאס"א שכדור הארץ אינו מוכן לאירוע התנגשות עם אסטרואיד. באפריל 2018 דיווחה קרן B612 שניתן לומר בוודאות של 100% שיפגע אסטרואיד בכדור הארץ, אבל אין ודאות לגבי הזמן שבו זה יקרה. באותה השנה, הפיזיקאי סטיבן הוקינג כתב בספרו האחרון "תשובות קצרות לשאלות הגדולות", שהתנגשות אסטרואידים היא האיום הגדול ביותר על כדור הארץ.
לאורך השנים תוארו מספר דרכים להימנע מפגיעת אסטרואיד. עם זאת, במרץ 2019 דיווחו מדענים שעשוי להיות הרבה יותר מאתגר להשמיד אסטרואידים ממה שחשבו קודם לכן. בנוסף, כוח הכבידה עשוי לגרום לאסטרואיד להיווצר מחדש לאחר פיצוץ שגורם לו להתפרק לחלקיקים. במאי 2021 דיווחו אסטרונומים של נאס"א שייתכן שיידרשו 5 עד 10 שנים של הכנה כדי להימנע מפגיעת אסטרואיד, בהתבסס על סימולציה שערכו.
מאמצי הסטה

בשנת 2013 טענו מומחים בקונגרס של ארצות הברית שתיקחנה לנאס"א עוד לפחות חמש שנים של הכנות לפני שניתן יהיה לשגר משימה להסטת אסטרואיד. ביוני 2018 הזהירה המועצה הלאומית למדע וטכנולוגיה של ארצות הברית כי ארצות הברית לא מוכנה לאירוע של פגיעת אסטרואידים, ופרסמה את "תוכנית הפעולה הלאומית לפיתוח אסטרטגיית היערכות להתמודדות עם גופים קרובי ארץ" כדי להיערך טוב יותר.
רוב מאמצי ההסטה של אובייקט גדול דורשים בין שנה לעשרות שנים של הכנה מראש, מכיוון שעוד לא קיימת אסטרטגיה אחידה לפעולה, ועוד לא פותחה חומרה שמאפשרת הגנה מפני התנגשות. ההערכה היא שכדי להסיט בהצלחה גוף במסלול התנגשות ישיר, דרוש שינוי של  3.5/t\times 10^{-2}m\cdot s^{-1} (כאשר t הוא מספר השנים עד לפגיעה אפשרית) במהירות הגוף. בנסיבות מסוימות, מספיקים שינויי מהירות קטנים בהרבה. לדוגמה, ישנה הסתברות של  10^{-4} שהאסטרואיד אפופיס, שצפוי לחלוף ליד כדור הארץ ב-2029, עשוי לחזור במסלול פגיעה בשנת 2035 או 2036. במקרה כזה, ניתן להסיט את האסטרואיד כבר לפני המעבר הראשון בסמוך לכדור הארץ, תוך שינוי מהירות בסדר גודל של  10^{-6}m\cdot s^{-1}, כדי למנוע את החזרה שלו במסלול התנגשות.
פגיעה היסטורית של אסטרואיד שקוטרו 10 קילומטרים בכדור הארץ גרמה לאירוע הכחדה המונית בעקבות נזק בלתי הפיך לביוספרה. בנוסף לאסטרואידים, גם שביטים הנכנסים למערכת השמש הפנימית יכולים להוות איום. מהירות הפגיעה של שביט בעל מסלול הקפה ארוך תהיה ככל הנראה גדולה פי כמה מזו של אסטרואיד שנע במסלול קרוב לכדור הארץ, וכתוצאה מכך פגיעתו תהיה הרסנית הרבה יותר. כמו כן, לא סביר שזמן ההתרעה המוקדמת לפני ההתנגשות יעלה על מספר חודשים. פגיעות של עצמים קטנים, בקוטר של עד 50 מטרים, הן נפוצות בהרבה, וגם הן יכולות להיות הרסניות ביותר, למשל במקרה של מכתש המטאור.
חקר הרכב החומר של הגוף חשוב גם הוא על מנת לגבש את אסטרטגיית ההסטה המתאימה. משימות חלל, כמו הגשושיות פגיעה עמוקה ורוזטה, סיפקו מידע רב על הרכב של שביטים.
מאמצי הסטה > משימות מאורגנות

בנובמבר 2021 שוגרה חללית של נאס"א שיצאה למשימת ניסוי הסטת האסטרואיד הכפול (DART). מטרת המשימה הייתה להסיט ממסלולו את דימורפוס, ירח קטן שגודלו 180 מטרים שמקיף את האסטרואיד דידימוס 65803. החללית שוגרה על רקטת פאלקון 9 של SpaceX, ממתחם השיגור בבסיס ונדנברג של כוח החלל של ארצות הברית בקליפורניה. ההסטה התרחשה בספטמבר 2022, באמצעות פגיעה בירח במהירות גבוהה של 22,500 קמ"ש כאשר האסטרואיד היה קרוב יחסית לכדור הארץ, מה שאפשר לטלסקופים הממוקמים על פני כדור הארץ לצפות באירוע. התוצאה של הפגיעה צפויה להיות שינוי במהירות המסלול של האסטרואיד, ומכאן גם שינוי בזמן ההקפה של דימורפוס, בצורה מספיק בולטת שניתן יהיה למדוד מכדור הארץ. אם הניסוי יסתיים בהצלחה, הוא יראה שניתן לשנות מסלול של אסטרואיד שגודלו 200 מטרים, גודל שידרוש יתערבות אם אקטיבית במקרה של התנגשות עתידית אפשרית. כחודש לאחר התנגשות החללית בירח, דווח שהפגיעה הצליחה לקצר את זמן הקפת האסטרואיד ב-32 דקות, ביצועים שעולים על ציפיות המדענים, שקיוו שהפגיעה תצליח לקצר את הזמן ב-10 דקות. החלק השני של המשימה, חללית בשם הרה, אושר על ידי המדינות החברות בסוכנות החלל האירופית באוקטובר 2019. החללית עתידה להגיע לדידימוס ב-2027 ולמדוד הן את המסה של דימורפוס והן את ההשפעה המדויקת של ההתנגשות בגוף, מה שיאפשר הבנה טובה יותר של השפעת המשימה.
אסטרטגיות למניעת התנגשות

טכניקות שונות של מניעת התנגשות מובילות לתוצאות שונות ביחס למדדים כמו איכות הביצועים, עלות הפרויקט, סיכון לכישלון, ומוכנות טכנולוגית. קיימות שיטות שונות להסטה של אסטרואיד או של שביט. השוני ביניהן מתבטא בסוגים שונים של תכונות, כמו התוצאה המתקבלת (שינוי מסלול או ריסוק העצם), מקור האנרגיה להסטה (קינטית, אלקטרומגנטית, גרביטציונית, סולארית, תרמית או גרעינית), ואסטרטגיית הפעולה (יירוט, התנגשות, ועוד).
חלוקה על פי התכונה הראשונה נותנת שתי קבוצות בסיסיות של אסטרטגיות - ריסוק ושינוי מסלול. אסטרטגיית הריסוק מתמקדת בהפיכת הגוף ללא מזיק באמצעות ריסוקו ופיזור של השברים הנוצרים, כך שהם מחמיצים את כדור הארץ או קטנים מספיק כדי להישרף באטמוספירה. אסטרטגיות שינוי המסלול מנצלות את העובדה שפגיעה מתרחשת כאשר כדור הארץ והעצם נמצאים באותה הנקודה בחלל בו-זמנית, כלומר כאשר מסלולי הגופים נחתכים באותו הזמן. קוטרו של כדור הארץ הוא בערך 12,750 קילומטרים, והוא נע במהירות של כ-30 קמ"ש לאורך המסלול. הוא עובר מרחק של קוטר פלנטרי אחד בכ-425 שניות, שהן מעט יותר משבע דקות. על כן, עיכוב או הקדמה של הגוף הפוגע בסדר גודל דומה של זמן, עשויים לגרום לו להחמיץ את כדור הארץ.
הפדרציה הבין-לאומית של אגודות הסטודנטים לרפואה

| --- | --- |
 שפה רשמית:  אנגלית
 מטה הארגון:  אמסטרדם, הולנד
 חברים:  133 ארגוני חברים לאומיים
 נשיא:  נבוישה ניקוליץ'
 תקופת הפעילות:  1951–הווה (כ־73 שנים)
 https://ifmsa.org
 
הפדרציה הבין-לאומית של אגודות הסטודנטים לרפואה (באנגלית: International Federation of Medical Students' Associations), הידועה גם בראשי-התיבות: IFMSA, היא ארגון לא ממשלתי המייצג אגודות של סטודנטים לרפואה. הוא נוסד במאי 1951 וכיום[דרושה הבהרה] הוא מייצג 1.5 מיליון סטודנטים לרפואה, ו-133 ארגוני חברים מ-136 מדינות בשש יבשות.
ה-IFMSA מונחה על ידי ארגוני החברים הלאומיים שלו (NMO), המסוגלים לקבל החלטות אקטיביות פעמיים בשנה, במהלך האסיפות הכלליות של IFMSA.
בהצבעה שהתקיימה ב-6 באוגוסט 2024 החליטו חברי IFSMA להשעות את הנציגות הישראלית מחברות בפדרציה, ללא חקירה. ההצעה להשעות את נציגות ישראל הועלתה על ידי ברזיל וספרד ואושרה ברוב של שני־שלישים.
מעמד עולמי

ה-IFMSA מנהל יחסים רשמיים עם ארגון הבריאות העולמי (ה-WHO), שהחלו עוד בשנת 1969, כאשר שיתוף הפעולה ביניהם הביא לארגון יום עיון בנושא "הוראה מתוכנתת בחינוך רפואי", כמו גם תוכניות בנושאי אימונולוגיה ורפואה טרופית. בשנים שלאחר מכן, ה-IFMSA וה-WHO שיתפו פעולה בארגון מספר סדנאות ותוכניות הכשרה. IFMSA משתף פעולה עם אונסק"ו מאז 1971. מאז 2007 ה-IFMSA היה ארגון תומך רשמי של Healthcare Information For All by 2015) HIFA2015).
בתחילת שנות האלפיים יצר ה-IFMSA את חמשת האזורים שלה, כדי לתמוך בצמיחה המתמשכת של הפדרציה ולהגדיל את ההישגיות שלה ברמה הלאומית. היא גם אימצה מערכת חדשה של חוקה וחוקי עזר שיתאימו למימוש עבודתה.
אוגוסט 2014 היה רגע מכריע עבור הפדרציה, כשלאחר מספר שנים של דיונים, קבוצות עבודה ומצבי משימות, אימצה הפדרציה פה אחד רפורמה מבנית, שנכנסה לתוקפה במלואה ב-1 באוקטובר 2015. הרפורמה הושלמה עם יישום מזכירות קבועה באמסטרדם, המעבר מפרויקטים לתוכניות ואימוץ אסטרטגיה לשלוש שנים.
הערות שוליים

1 2   רוני לינדר, "אמרו לנו לאסוף את הדברים ולעוף" - ארגון הסטודנטים שהשעה את ישראל, באתר TheMarker‏, 16 באוגוסט 2024
| --- | --- |
בקרת זהויות :  NLI: 987008729399105171  ISNI: 0000 0001 2169 568X  LCCN: n2019186591  NKC: xx0146057  VIAF: 139500604   WorldCat (עם VIAF): 139500604
הערצת חכמי הקדם (לאונרדו דה וינצ'י)

| --- | --- |

 מידע כללי
 צייר:  לאונרדו דה וינצ'י 
 תאריך יצירה:  1482? 
 טכניקה וחומרים:  לוח עץ, טמפרה, צבע שמן 
 ממדים בס"מ
 רוחב:  246 ס״מ 
 גובה:  243 ס״מ 
 נתונים על היצירה
 זרם אמנותי:  רנסאנס, רנסאנס מוקדם 
 מספר יצירה:  00285860 (גלריית אופיצי) 
 מיקום:  גלריית אופיצי, room 15
 
הערצת חכמי הקדם (באיטלקית: Adorazione dei Magi) הוא ציור לא גמור שצייר בשנת 1481 לאונרדו דה וינצ'י. דה וינצ'י הוזמן על ידי הנזירים האוגוסטינים של כנסיית סאן דונאטו בסקופטו (איט'), שבקרבת פירנצה, לצייר ציור שיקשט את המזבח הגבוה בכנסייה ויתאר את חכמי הקדם ("המאגים" או "האמגושים") הבאים לסגוד לרך הנולד ישו, כמתואר בברית החדשה:
בעת שנולד ישוע בבית לחם יהודה, בימי הורדוס המלך, באו לירושלים חכמים מן המזרח. שאלו: "היכן מלך היהודים אשר נולד? כי ראינו את כוכבו במזרח ובאנו להשתחוות לו. כאשר שמע זאת הורדוס המלך נדהם הוא וכל ירושלים עמו. הוא כנס את כל ראשי הכהנים וסופרי העם ושאל אותם איפה יולד המשיח. אמרו לו: "בבית לחם יהודה, כי כן נכתב על ידי הנביא: 'ואתה בית לחם ארץ יהודה, אינך צעיר באלופי יהודה, כי ממך יצא מושל אשר ירעה את עמי ישראל': אז קרא הורדוס בחשאי לחכמי המזרח וברר אצלם מתי הופיע הכוכב. אחרי כן שלח אותם לבית לחם באמרו: "לכו חקרו היטב על-אודות הילד וכאשר תמצאו אותו הודיעו לי כדי שאבוא ואשתחוה לו גם אני."
רקע היסטורי

דה וינצ'י החל בביצוע העבודה, אך לא סיימהּ, משום שעקר למילאנו חודשים ספורים לאחר מכן, ב-1482. בסופו של דבר קושט המזבח ב-1496 בתמונה אחרת - "הערצת חכמי הקדם" של פיליפינו ליפי, שציורו דומה מאוד לזה של לאונרדו, למעט הרקע בירכתי התמונה.
הציור של ליפי שרד ומוצג אף הוא בגלריית אופיצי. הכנסייה עצמה נהרסה ב-1529 בעקבות מצור על פירנצה.
ב-1568 הזכיר ג'ורג'ו ואזארי בספרו "חיי האומנים", כי התמונה עברה לרשותו של אדם בשם אמריגו בנצ'י.
ב-1621 הפכה התמונה לנכס של משפחת מדיצ'י, ומ-1768 הוצגה בחדר המדליות של המשפחה, שבארמונה, כיום גלריה אופיצי בפירנצה. לאחר תקופה קצרה בווילה של מדיצ'י בקסטלו, הועברה התמונה ב-1784 סופית לגלריה אופיצי ומאז היא שמורה שם, ומוצגת באולם לאונרדו, לצד ציורים אחרים של לאונרדו ושל ורוקיו. גודל הציור הוא 246x243 סנטימטרים, והוא נחשב ליצירתו הניידת הגדולה ביותר של לאונרדו. סבורים שהוא קוצץ בכ-10 סנטימטרים מחלקו התחתון.
תיאור התמונה

בציור מתואר ישו כשהוא בזרועותיה של אמו, מרים הבתולה. חכמי הקדם כורעים ברך, ויוצרים תבנית משולש עם ישו ומרים. ביתרת התמונה מופיעות דמויות שונות, ובהם אחת שמשערים כי היא מייצגת את דה וינצ'י עצמו (הדמות שבימין התמונה).
בירכתי התמונה משמאל הריסותיו של מבנה פגני, שבנאים משפצים אותו. קיימות הערכות שהמבנה מייצג את בזיליקת קונסטנטינוס בפורום הרומאי. בירכתיים מימין מוצג קרב בין פרשים על רקע נוף טרשי. קיימת פרשנות כי החלק האחורי מייצג את העולם הפגאני שהנצרות, שתחילתה מתוארת בחלק הקדמי, דחקה את מקומו.
המתבונן בציורו של ליפי יכול להיווכח בדמיון הרב בין שני הציורים, בעיקר בחלקם הקדמי.
מחקרים חדשים

ב-2002 מינתה גלריה אופיצי את המומחה לטכניקה אמנותית מאוריציו סרקיני להערכת מצב היצירה, לצורך בחינת היתכנות לשיקום. נעשו צילומים בטכניקות תת-אדום, על-סגול ורדיוגרפיה. מסקנתו העיקרית של החוקר מניתוח ממצאיו הייתה שלאונרדו אמנם רשם את הרישומים המקדימים, אך שכבת הצבע נעשתה על ידי אמן אחר.
הציור עבר רסטורציה מורכבת שהושלמה ב-2017.
ראו גם

שלושת האמגושים
התחליף של ליפי
"הערצת חכמי הקדם" של לאונרדו לפני הניקוי שהושלם ב-2017
הפדרציה הבין-לאומית של ארגוני האנטומיסטים

| --- | --- |

 תקופת הפעילות:  1903–הווה (כ־121 שנים) 
 www.ifaa.net
 
הפדרציה הבין-לאומית של ארגוני האנטומיסטים (International Federation of Associations of Anatomists (IFAA)‎) היא ארגון ששם לו למטרה לקדם ולפתח מדעים הקשורים לאנטומיה ולביומורפולוגיה, לתאם ולתמוך במינוח מתוקנן באנטומיה ובביומורפולוגיה ולספק קווים מנחים לחינוך במדעים אנטומיים. הארגון הפועל משנת 1903 מקיים כל מספר שנים כנסים בינלאומיים על אנטומיה ומייסד ועדות המתקננות מונחים באנטומיה, היסטולוגיה ואמבריולוגיה.
הקמת הפדרציה

בשלהי המאה ה-19, ריבוי מונחים לתיאור מבנים אנטומיים והבדלי מינוח בין מקום למקום פגעו ביכולת של אנטומיסטים מכל העולם לפעול בשיתוף פעולה. ב-1895 יצאה לאור לראשונה רשימת מונחים באנטומיה בשם בסלה נומינה אנטומיקה (Basle Nomina Anatomica) אך זו התקבלה על ידי רק חלק מהאנטומיסטים בעולם. ב-1903 יסדה קבוצת אנטומיסטים את הפדרציה הבינלאומית של ארגוני האנטומיסטים במטרה להפיל את מחסומי השפה והמינוח בין העוסקים במדעי האנטומיה. אחד המייסדים, פרופסור ניקולס מצרפת קרא להקמת הארגון "שחבריו ידברו את אותה השפה לשם התקשורת ביניהם. אוצר המילים של שפה כזו יכלול רשימה של מונחים לטינים שיתורגמו לשפתה של כל אומה. כל מונח יתייחס למבנה אנטומי אחד בלבד". ב-1903 נערך בז'נבה כנס הפדרציה הבינלאומי לאנטומיה (Federation International Congress of Anatomy (FICA)‎) הראשון ובמהלכו הוחלט להקים את הפדרציה הבינלאומית של ארגוני האנטומיסטים, לערוך כנסים תחת חסות הפדרציה כל כחמש שנים ולהקים ועדות ביצועיות שיפעלו בענייני הפדרציה בתקופות שבין הכנסים.
פעילות

בשנת 1910 נערך בבריסל כנס הפדרציה הבינלאומי לאנטומיה השני. במהלך הכנס הוקמה ועדה לטיפול במינוח היסטולוגי. מלחמת העולם הראשונה קטעה את רצף הפעילות המתוכנן של הפדרציה והכנס השלישי נערך באמסטרדם רק ב-1930. ב-1936, הוחלט בכנס הרביעי שנערך במילאנו על הקמת הוועדה הבינלאומית למערכת מונחים באנטומיה (International Anatomical Nomenclature Committee (IANC)‎), אלא שבתקופת מלחמת העולם השנייה לא יכלה הוועדה, כמו גם הפדרציה, לפעול.
בכנס השישי שנערך בשנת 1955 בפריז התקבל פה אחד תקן המינוח החדש, הפריסיאנסיה נומינה אנטומיקה (Parisiensia Nomina Anatomica) שלימים כונה הנומינה אנטומיקה, פרי עבודתה של הוועדה הבינלאומית למערכת מונחים באנטומיה. הנומינה אנטומיקה היה תיקון שמרני של הבסלה נומינה אנטומיקה שנוספו לו 1,354 מונחים חדשים, הוא יצא לאור ב-1956 וכלל סך הכל 5,640 מונחים.
בכנס השביעי שנערך בניו יורק אושרה המהדורה השנייה של הנומינה אנטומיקה שיצאה לאור שנה מאוחר יותר ב-1961. מהדורות נוספות של הנומינה אנטומיקה אושרו ויצאו לאור גם בשנים הבאות.
בכנס השביעי מונו ועדות משנה למערכות מונחים בהיסטולוגיה ובאמבריולוגיה. בשנת 1975 נערך הכנס העשירי בטוקיו, חברי הוועדה למערכת מונחים באנטומיה אישרו את המינוחים להיסטולוגיה ואמבריולוגיה שיצאו לאור שנתיים מאוחר יותר כנומינה היסטולוגיקה (Nomina Histologica) ונומינה אמבריולוגיקה (Nomina Embryologica) בתוך המהדורה הרביעית של נומינה אנטומיקה. בשנים הבאות יצאו לאור מהדורות נוספות של מערכות המונחים הללו.
ב-1985 נערך הכנס השנים עשר בלונדון והתגלה קו שבר בין הוועדה הבינלאומית למערכת מונחים באנטומיה לבין הפדרציה הבינלאומית. חברי הוועדה ביקשו להשתחרר מהצורך באישור עבודתם על ידי הפדרציה. בתגובה ניסו חברי הפדרציה לבחור במועמדים חדשים לאיוש הוועדה, אלא שחברי הוועדה לא הכירו בסמכות הפדרציה לביצוע חילופי גברא בוועדה. ניסיונות חברי הפדרציה לשנות את גישת חברי הוועדה כשלו, ובשנת 1989 יצאה לאור המהדורה השישית של הנומינה אנטומיקה מבלי שאושרה בכנס השלושה עשר בריו דה ז'ניירו על ידי הפדרציה הבינלאומית.
בכנס השלושה עשר הוקמה פה אחד ועדה חדשה בשם הוועדה הפדרטיבית למינוח אנטומי (Federative Committee on Anatomical Terminology (FCAT)‎). חברי הוועדה הפדרטיבית ניסו לשווא לפעול בשיתוף חברי הוועדה הבינלאומית. לבסוף יצרה הוועדה הפדרטיבית על בסיס המהדורה החמישית של הנומינה אנטומיקה, את הטרמינולוגיה אנטומיקה (Terminologia Anatomica) תוך שיתוף פעולה מתמשך עם חברי הפדרציה. הטרמינולוגיה אנטומיקה יצא לאור ב-1998 כתקן למונחים אנטומיים. ב-2019 יצא עדכון לתקן המכונה TA2.
לקריאה נוספת

DiDio LJ. Historical aspects of the International Federation of Associations of Anatomists. Anatomischer Anzeiger. 1990;170(2):133-6. PMID 2185674
DiDio LJ. Origin and development of the International Federation of Associations of Anatomists. Bulletin de l'Association des anatomistes. 1993 Mar;77(236):15-23. PMID 8241572
Kachlik D, Baca V, Bozdechova I, Cech P, Musil V. Anatomical terminology and nomenclature: past, present and highlights. Surgical and radiologic anatomy. 2008 Aug;30(6):459-66. Epub 2008 May 17. PMID 18488135
הערות שוליים

↑  CONSTITUTION OF THE INTERNATIONAL FEDERATION OF ASSOCIATIONS OF ANATOMISTS, IFAA website
1 2 3  Whitmore I. Terminologia anatomica: new terminology for the new anatomist. The Anatomical record. 1999 Apr 15;257(2):50-3. PMID 10321431
1 2  DiDio LJ. History of IFAA, IFAA website
↑  "whose members would use the same language for communication purpose. The vocabulary of such a language would contain a list of Latin terms to be translated into the vernacular of each nation. Each term would correspond to just one anatomical structure." from Baud RH, Lovis C, Rassinoux AM, Ruch P, Geissbuhler A. Controlling the vocabulary for anatomy. Proceedings / AMIA ... Annual Symposium. AMIA Symposium. 2002:26-30. PMID 12463780
| --- | --- |
בקרת זהויות :  NLI: 987007320448505171  ISNI: 0000 0001 2172 1374  LCCN: n81030801  VIAF: 141970546   WorldCat (עם VIAF): 141970546
הנסי ברטמן

הנסי ברטמן (בגרמנית: Hansi Bratmann) הייתה שחיינית יהודייה-אוסטרית. אלופת אוסטריה בשחייה וזוכת 3 מדליות, אחת מכל סוג, מהמכביה הראשונה (1932).
ביוגרפיה

ברטמן התאמנה בקבוצת הכח וינה בהדרכת זיגי ורטהיימר.
באליפות אוסטריה שנערכה בלינץ באוגוסט 1931 זכתה ברטמן בשתי מדליית זהב, במשחה ל-100 מטר גב ובמשחה שליחות 3x100 מטר מעורב
במכביה הראשונה שנערכה בישראל בשנת 1932 זכתה ברטמן ב-3 מדליות, אחת מכל סוג. מדליית זהב במשחה שליחות 4x100 מטר חופשי, מדליית כסף במשחה ל-100 מטר גב בתוצאה של 1:35.2 דקות, אחרי חברתה לנבחרת הדי ביננפלד (1:34.8 דקות) ולפני אווה ביין מארצות הברית (1:40.1 דקות) ומדליית ארד במשחה ל-200 מטר חזה בתוצאה של 3:56.6 דקות, אחרי הדי ורטהיימר (3:24.8 דקות) וחברתה לנבחרת פריצי לוי (3:27.4 דקות).
הערות שוליים

↑  זיגי וארטהיימר, דבר, 19 באוקטובר 1936
↑  בספורט - בתפוצות, דבר, 17 באוגוסט 1931
↑  Maccabiah Games before World War II (באנגלית)
↑  המנצחים במכביה הראשונה והישגיהם, דואר היום, 2 באפריל 1935
הפוגה (רפואה)

ברפואה, הפוגה (או "נסיגה", בלעז: רמיסיה) היא מצב בו תסמינים של מחלה פוחתים בצורה משמעותית או נעלמים. המונח משמש לעיתים גם לציין תקופת הזמן בה מתקיימת ההפוגה בתסמינים.
הפוגה יכולה להיחשב חלקית או מלאה על פי המידה שלה. לדוגמה, אפשר להחשיב הפוגה חלקית של מחלת סרטן כאשר ישנה הפחתה של 50% או יותר במאפיינים של גידול סרטני על פי בדיקה רפואית, סקירת רדיולוגיה, או סמנים ביולוגים מבדיקות דם או בדיקות שתן. חשוב להדגיש שלכל מצב רפואי או מחלה ישנם מאפיינים שונים המגדירים הפוגה חלקית.
המונח "הפוגה מלאה" (לעיתים נקראת גם "רמיסיה שלמה"), מציין היעלמות מוחלטת של כל הסימנים לקיומה של מחלה בגוף. מי שעברו הפוגה מלאה של מצב רפואי או מחלה יכולים להיחשב שנרפאו, אך עדיין קיימת אפשרות של חזרה עתידית של המצב או המחלה. לפיכך, במחלת הסרטן צוותי רפואה נוטים להימנע מהמונח "החלמה", ובמצב של הפוגה מלאה הם נוטים להשתמש במינוח "היעדר עדויות למחלה" - מונח אשר לא שולל אפשרות של חזרה עתידית של המחלה.
ראו גם

מחלה שארית מינימלית
החלמה
הערות שוליים

↑  "What Does Cancer Remission Really Mean?". WebMD (באנגלית). נבדק ב-2019-06-22.
↑  "Definitions of the word 'remission'". Medical Dictionary. TheFreeDictionary.com. ארכיון מ-30 במאי 2019. {{cite web}}:  (עזרה)
↑  WebMD, LLC. (2018).  Martin, Laura J. (ed.). "Remission: What Does It Mean?". WebMD.com. ארכיון מ-6 באפריל 2019. {{cite web}}:  (עזרה)
↑  "What is "Cure"?". mskcc.org. Memorial Sloan Kettering Cancer Center. ארכיון מ-30 במאי 2019. {{cite web}}:  (עזרה)
| --- | --- |
בקרת זהויות :  GND: 4291269-6 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הנס שפר

הנס שפר (בגרמנית: Hans Schäfer;‏ 19 באוקטובר 1927 – 7 בנובמבר 2017) היה כדורגלן גרמני, ששיחק לאורך כל הקריירה בפ.צ. קלן בתפקיד הקשר השמאלי, ושימש כקפטן נבחרת גרמניה המערבית, במדיה שיחק בשלושה טורנירי גביע העולם ואף זכה באחד מהם, במונדיאל 1954.
קריירת מועדונים

נולד בקלן שבגרמניה. שיחק בפ.צ. קלן במשך 17 עונות ברציפות, החל משנת 1948, עד לפרישתו בשנת 1965. שפר זכה עם הקבוצה באליפות גרמניה בשנת 1962, טרם הקמת הבונדסליגה, וכעבור שנתיים, בעונת הבכורה של הבונדסליגה, זכה שפר באליפות השנייה שלו עם הקבוצה. בשנת 1965 פרש שפר ממשחק פעיל, לאחר שכבש 254 שערים ב-394 הופעות, והפך לסמל בפ.צ. קלן. בשנת 1963 זכה שפר בתואר כדורגלן השנה בגרמניה.
קריירה בינלאומית

שפר החל לשחק בנבחרת גרמניה המערבית בשנת 1952. במונדיאל 1954 שפר סייע לנבחרת מערב גרמניה לזכות בטורניר, לראשונה בתולדותיה, כאשר הוא כובש ארבעה שערים. במונדיאל 1958, בו סיימה גרמניה המערבית במקום הרביעי, ובמונדיאל 1962, בו הודחה גרמניה המערבית ברבע הגמר, שימש שפר כקפטן הנבחרת. לאחר מונדיאל זה, פרש מהנבחרת. סך הכל צבר שפר 39 הופעות במדי נבחרת גרמניה המערבית, 16 מתוכן כקפטן, וכבש 15 שערים.
טרם פטירתו בנובמבר 2017, בגיל 90, היה שפר הכדורגלן החי המבוגר ביותר שזכה במונדיאל כלשהו.
הפדרציה הבין-לאומית לספורט אלקטרוני

| --- | --- |

 ענפי ספורט:  ספורט אלקטרוני / משחקי מחשב
 תחום השיפוט:  בין-לאומי
 מיקום המטה:  סיאול, קוריאה הדרומית
 נשיא:  דרום אפריקה קולין ובסטר
 מזכיר:  קוריאה הדרומית סאנגוון ליאופולד צ'ונג
 תאריך ייסוד:  2009
 מספר חברות:  43
 http://ie-sf.org
הפדרציה הבין-לאומית לספורט אלקטרוני (באנגלית: International e-Sports Federation, בראשי תיבות: IeSF) היא גוף בינלאומי שנוסד על ידי תשע מדינות אירופאיות ואסייתיות במטרה לקדם את ענף הספורט האלקטרוני ברמה העולמית ולהביא להכרת הענף כספורט לכל דבר.